רורקינט תחבור"צ

**רורקינט תחבור"צ**, מיוצגת בידי האמוג'י **🛴**, היא ישות סוריאל שהתחרתה בעונה הראשונה של מירוץ הסוריאל של רוליפולי. תחבור"צ הייתה ידועה בעיקר ביכולות העברית הלקויות שלה והמבטא האמריקאי הכבד שלה. היא נטתה לשבש את חלק הדיבר של מילים שהיא אומרת ולשלב מילים באנגלית במיקומים אקראיים בתוך כמעט כל משפט שלה. בנוסף, היא הרבתה להגיד פתגמים באנגלית שאינם אמיתיים. תחבור"צ היא שחקנית במקצועה והיא חובבת גדולה של תיאטרון.

היא ניצחה באתגר בר-התגד°לת הראשון בתולדות הסדרה, שהיה גם האתגר הראשון בסך הכול (כי לא היה בפרק הראשון אתגר בר-תקט°נת), בפרק חמשירים, בו היא שרה חמשיר על העיר לימריק שבאירלנד.

היא הייתה בת הזוג של פנחס גווין מהפרק השלישי ועד להדחתו של גווין בפרק הרביעי.

היא הודחה בפרק השביעי ("גברתי וגבירותיי, מהפך"), לאחר שהפסידה לבוא תגזים בדו-קרב הודעות סוריאל. לפני כן, היא הייתה מועמדת להדחה פעמיים נוספות, והדיחה את ינואר פברואר מרץ ומיטקה לחת.

## השתתפות במירוץ הסוריאל של רוליפולי

רורקינט תחבור"צ משתתפת בעונה הראשונה של מירוץ הסוריאל של רוליפולי. היא סיימה במקום השישי.

### כניסה למירוץ

**הוראות במה**: "רורקינט נכנסת לחדר הילדים. היא עושה סלטה, שולפת אקדח ויורה בבירי"

**קונפשיונל ראשון**: "אני מתוודה, צופים יקרים. בכוונה אני לעשות pew pew לכתף של בירי. כמו שאומר ה-adage המכר, keep your enemies big distance far. בירי מהווה איום, ואני מאוימת. שלום, אני רורקינט תחבור"צ, ואני אהיה ראש ממשלת הסוריאל הראשונה, as far as the sun goes down"

### חמשירים

בפרק הראשון של העונה, "חמשירים", המתמודדים התבקשו לכתוב חמשירים, שנשפטו בידי כותב החמשירים הידוע או. הנרי.

בפרק זה, רורקינט עלתה לבמה לבושה באותם בגדים רגילים שהיא לבשה לאורך כל הפרק, נפלה קדימה על הפרצוף, קמה ונפלה על הפרצוף שוב. היא הקריאה את החמשיר הבא: "יש עיר בתוך האירלנד / ונחמדות לגור בה מאוד / הname הוא Limerick / ולמי קוראים רִיק? / תנו לי לניחוש - Rick does". לדבריה, ריק הוא בנה, שהוריו נספו כשהוא היה בן שלוש. כשהם נספו, הוא היה כל כך עצוב שהוא עבר דירה. בסיום הפרק, נחשף שרורקינט זכתה באתגר.

### היה הגיבור של עצמך

בפרק השני של העונה, "היה הגיבור של עצמך", ישויות הסוריאל התבקשו לבצע משימות בנושא גיבורות.

#### **אתגר בר-תקטונת**

באתגר בר-התקטונת, הישויות התבקשו להשתמש בקסמים ובכוחות העל שלהם בכדי לדחוף "גולה" (כדור ברזל) כמה שיותר רחוק. המנצח באתגר זכה לבחור איזו ישות תגלם איזו מפלגה באתגר בר-התגדולת. בניגוד לשאר ישויות הסוריאל, רורקינט לא השתתפה בחצי הגמר ועלתה ישירות לשלב הסופי. בגמר, בניסיון לדחוף את הכדור, היא אכלה בלוק של חמאה באמצעות מזלג תוך שהיא מזמזמת את שיר הפתיחה של ליזי מגווייר. זה עבד, אבל לא מספיק כדי לנצח, והיא סיימה במקום השני באתגר.

#### **אתגר בר-תגדולת**

באתגר בר-התגדולת, הישויות גילמו נציגי מפלגות בכנסת הישראלית. רורקינט עלתה לבמה לבושה באותם בגדים שהיא לבשה עד אז, חולצת גולף לבנה ומכנסי טריינינג שחורים, והלבישה על עצמה שקית זבל בצבע טורקיז. היא גילמה את מפלגת הרשימה המשותפת. המצע שלה היה להיות ערבייה. בסיום הפרק, הוכרז שהיא לא זכתה באתגר. היא הייתה חסינה מפני הדחה בשל הניצחון שלה באתגר בר-התגדולת בפרק הראשון.

### מבט אל העבר

בפרק השלישי של העונה, "מבט אל העבר", ישויות הסוריאל טיילו בציר הזמן ופגשו דמויות היסטוריות.

#### **אתגר בר-תקטונת**

באתגר בר-התקטונת, הישויות התבקשו לחזור בזמן לנקודה לבחירתם ולנסות להציל כמה שיותר חיים. הישות שהצילה הכי הרבה בני אדם ניצחה באתגר וקיבלה נקודות בונוס באתגר בר-התגדולת. היא חזרה לאסון ורסאי והזהירה את הנוכחים שהרצפה קורסת, ובכך הצילה 17 אנשים. עם זאת, היא לא ניצחה באתגר.

#### **אתגר בר-תגדולת**

באתגר בר-התגדולת, הישויות פגשו דמות היסטורית לבחירתם וניהלו איתה שיחה. הישות שניהלה את שיחת הסוריאל הפורייה ביותר ניצחה. לאתגר זה רורקינט עלתה לבמה לבושה בבגדים הרגילים שהיא לבשה לאורך כל היום, עליהם היא הדביקה באמצעות מסקינג טייפ כמה וכמה פרוסות לחם ישנות מאוד שמלאות בעובש. היא נפגשה עם ויליאם שייקספיר, דמות שמגולמת על ידי פרנסיס בייקון, שהיה שופט באותו הפרק. בשיחה, היא הראיתה לו שהיא מאמינה לו שהוא אדם אמיתי. בסיום הפרק, רורקינט הייתה מועמדת להדחה. היא התמודדה מול ינואר פברואר מרץ, וניצחה בדו-קרב הודעות הסוריאל.

### משחק המנוף

בפרק הרביעי של העונה, "משחק המנוף", ישויות הסוריאל ביצעו משימות שהיו קשורות לקומדיה. בפרק זה, נחשף שרורקינט ופין באולינג נעשו בני זוג במהלך צילומי הפרק הקודם.

#### **אתגר בר-תקטונת**

באתגר בר-התקטונת, הישויות התבקשו לספר בדיחה בפורמט של שאלה ותשובה. הבדיחה שרורקינט הציגה הייתה "למה the chicken להיות חצייה כביש? בצד השני להיות קר יותר ו-it was very warm בשביל ה-feathers שלה". היא לא ניצחה באתגר.

#### **אתגר בר-תגדולת**

באתגר בר-התגדולת, הישויות בחרו דמות מפורסמת לגלם בשעשועון הטלוויזיה "מוח על האש". היא גילמה את החתולה אנג'י בת-גלים. בסיום הפרק, היא נחשפה כמוגנת מפני הדחה.

### זה רק משחק

בפרק החמישי של העונה, "זה רק משחק", ישויות הסוריאל ביצעו משימות שהיו קשורות למשחק ותיאטרון. בפרק זה, נחשף שרורקינט כבר אינה בת הזוג של פנחס גווין, שהודח בפרק הקודם.

#### **אתגר בר-תקטונת**

באתגר בר-התקטונת, הישויות השתתפו בסצנה אחד-על-אחד עם השחקנית שירה נאור בסיטואציות אינדיבידואליות שרוליפולי סיפק. באתגר, רורקינט גילמה את שירה נאור ושירה נאור גילמה את אמא של שירה נאור. רוליפולי ביקש משירה שאמה תהיה עצובה שהיא ילדה אותה אבל שירה לא נענתה לבקשה. רורקינט סיימה במקום השישי עם ציון של 3 מתוך 10.

#### **אתגר בר-תגדולת**

באתגר בר-התגדולת, "אלתור אלפביתי", כל שמונה הישויות השתתפו באותה סצנה וכל שורה שנאמרה הייתה צריכה להתחיל באות שאחרי האות בה השורה הקודמת התחילה. בסיום הפרק, רורקינט ספגה ביקורות שליליות וקיבלה אזהרה, אבל לא הייתה מועמדת להדחה.

### קרא, קרא, קרא

בפרק השישי של העונה, "קרא, קרא, קרא", ישויות הסוריאל ביצעו אתגר בר-תקטונת בנושא קריאה ואתגר בר-תגדולת בנושא כתיבה.

#### **אתגר בר-תקטונת**

באתגר בר-התקטונת, שבע הישויות התבקשו לקרוא (או לקרוע) אחד את השני - כלומר להעליב בידידותיות ובאופן שנון תוך ציון הפגמים של הישות אליה מדברים. באתגר זה, הקהל בבית הצביע, והמנצח קיבל נקודות בונוס באתגר בר-התגדולת. רורקינט קיבלה 6 קולות וסיימה במקום הרביעי באתגר.

#### **אתגר בר-תגדולת**

באתגר בר-התגדולת, הישויות היו צריכות לחשוב על רעיון לספר, לעצב לו כריכה קדמית ואחורית, כולל כותרת, תת-כותרת, ותקציר עלילה. רורקינט עלתה לבמה בחולצת טי שחורה ומכנסי ג'ינס לבנים וחשפה ספר מדריך בשם "איך מתחזה לראש of ממשלה Israel". בסיום הפרק, היא הייתה מועמדת להדחה נגד מיטקה לחת, שסומנה אז כפייבוריטית מוקדמת לניצחון. היא ניצחה בדו-קרב הודעות הסוריאל והדיחה את מיטקה.

### גברתי וגבירותיי, מהפך

בפרק השביעי של העונה, "גברתי וגבירותיי, מהפך", ישויות הסוריאל ביצעו משימות בנושא מהפך.

#### **אתגר בר-תקטונת**

באתגר בר-התקטונת, שש הישויות היו צריכות לעצב כובע ולהניח אותו על הראש של אחד משישה קפלופובים. רורקינט קנתה כובע בחנות ושמה אותו על ראשו של אריק, אבל הכובע (שגובהו היה 10.25 ס"מ) היה הכובע הנמוך ביותר שהוחבש בהצלחה, ולכן רורקינט לא ניצחה באתגר.

#### **אתגר בר-תגדולת**

באתגר בר-התגדולת, הישויות היו צריכות להפוך את הקפלופובים מהאתגר בר-התקטונת לישויות סוריאל. עליהן היה לתת להם שם, להדריך אותם כיצד לדבר עם השופטים, ולהלביש אותם בלבוש סוריאליסטי. לילי מון, שזכתה באתגר בר-התקטונת, הצמידה קפלופוב לכל ישות סוריאל. במהלך שדובר עליו רבות, לילי נתנה לרורקינט את דן. הכימיה בין רורקינט לדן הייתה חלשה מאוד, והיא התקשתה להשלים איתו את המשימה. דן סירב ללבוש את השמלה המהודרת שרורקינט הכינה לו עלה לבמה בבגדיו הרגילים, הציג את עצמו תחת השם "דמות קומית" וסירב לנהל אינטראקציה מעניינת עם השופטים. בשל הביצוע המאכזב של דן, רורקינט הייתה מועמדת להדחה עוד פעם. היא התמודדה מול בוא תגזים, הפסידה והלכה הביתה.

### יציאה מהמירוץ

בתחילה, רורקינט התקשתה להאמין שהיא באמת הודחה, משום שהיא הייתה כל כך רגילה לנצח בדו-קרבי הודעות סוריאל.

את הודעת הפרידה שלה היא נתנה לאונקיית זהב האריסון (במקום למנצח בדו-קרב הודעות הסוריאל, במקרה הזה בוא, כפי שנהוג). היא גרמה לצמיגים ליפול בכל רחבי חדר העבודה, עד שלבסוף התקרה קרסה והיא נכנסה. הודעת הפרידה שלה הייתה: "אונקייה זהוב, אני לאחל לך שתישאי כהוגן את the torch of the masters כמנצחת season one של מירוץ of סוריאל. לקום מהר מהר from your plummet of השבוע האחרון. ולעזאזל with מיטקה".

בפינתה "מיטקה מבקרת", מיטקה לחת הכחישה שרורקינט הייתה רצינית וטענה שזו הייתה סאטירה על שונאי מיטקה. היא נתנה להודעת הפרידה הזו ציון של 9 מתוך 10, "כי עשר זה רק מיטקה".